ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
23 ก.ย. 2558

สรุปภาวะตลาดภาคเช้า : SET ลงตามตลาดต่างประเทศ – SET ไม่พูดพร่ำทำเพลง เปิดกระโดดลง -7 จุด และอ่อนตัวลงต่อด้วย Sentiment ลบ ของตลาดภูมิภาคซึ่งนอกจากจะโดนกดดันจากการปรับลงของตลาดยุโรปและสหรัฐเมื่อคืนแล้ว เช้านี้ความกังวลยิ่งเพิ่มเข้ามาอีก หลังดัชนี PMI ภาคการผลิตของจีนต่ำสุดในรอบกว่า 6 ปี ตอกย้ำถึงความกังวลต่อเศรษฐกิจโลก กดดัน SET ปิดภาคเช้าที่ระดับ 1366.26 จุด, -13.06 จุด ด้วยมูลค่าซื้อขายที่ระดับ 1.5 หมื่นลบ. กลุ่มหลักกดดันตลาด โดยแบงก์, ICT และพลังงาน ปิดลบ -1.6%, -0.8% และ -0.4% ตามลำดับ ด้านตลาดภูมิภาคอยู่ในแดนลบ
กลยุทธ์ที่แนะนำ :ช่วงบ่าย: ติดตามแนวรับบริเวณ 1360-1364 จุด เพื่อลุ้นรีบาวด์ในช่วงสั้นกลับไปที่ บริเวณ 1375-1380 จุด แต่มองโอกาสผ่านได้ยังมีน้อย ตามภาพรวมซึ่งช่วงนี้ เรามอง SET มีโอกาสอ่อนตัวลงได้ต่อ โดยแนวรับถัดไปอยู่ที่ 1354 และ 1344 จุด ตามลำดับ ประเด็นสำคัญติดตามรายงานดัชนี PMI ที่เหลือของยุโรปและสหรัฐ ซึ่งหากต่ำกว่าคาด จะสร้างความกังวลการฟื้นตัวของเศรษฐกิจโลกได้ต่อ กลยุทธ์ รอ SET รีบาวด์และขายลดพอร์ตต่อ